《读李王二先生传绝类李杜二公》
明代·方起龙

谪仙李其姓，于鳞亦姓李。少陵美为字，弇州亦字美。

或者再来人，著姓复存氏。前后生同时，相契并鱼水。

著作集大成，诗文振后起。足以光唐明，足以寿青史。

若非两世身，安能合一轨。李白真复生，子美真不死。

作者简介：方起龙，字海吟。惠来人。明末诸生。事见清陈珏《古瀛诗苑》卷一、清雍正《惠来县志》卷三。